open-index/open-wikipedia-markdown huggingface dataset:
Carl Teike

**Carl Albert Hermann Teike** (født 5. februar 1864, død 22. mai 1922) var en tysk komponist som skrev over 100 militærmarsjer og 20 konsertverk.

Teike ble født i Stettin-Altdamm som sønn av en smed og var den yngste i en søskenflokk på 14. Han begynte å studere musikk hos Paul Böttcher i Wolin da han var 14, og spilte flere blåseinstrumenter. 19 år gammel ble han i 1883 med i hæren i Württemberg som oboist i det 123. König Karls Regiment. Han ble stasjonert i Ulm, hvor han også spilte valthorn og perkusjon for lokale teaterorkestre. Det var her han begynte å skrive militærmarsjer, hvorav Alte Kameraden (1889) er den mest kjente. Men korpslederen hans likte ikke marsjen (*«Vi har nok marsjer, kast den heller i ovnen»*), og dette førte til at han sluttet i hæren.

Teike tok i stedet jobb i politiet i Ulm, og giftet seg med sin husverts datter. I 1895 flyttet de til Potsdam, hvor han fortsatte å jobbe som politi til han sluttet på grunn av sykdom i 1908. Han fikk så en jobb i postvesenet i Landsberg an der Warthe, hvor han døde i 1922.

Teikes marsjer har alltid nytt stor popularitet og er ofte spilt, både i Tyskland og andre land.

## Referanser


## Eksterne lenker
* Liste over marsjer av Carl Teike
På klozz hold

***På klozz hold*** er en norsk komiserie som gikk på TVNorge i 2002. Rollene ble spilt av Siw Anita Andersen, Atle Antonsen, Nikis Theophilakis og Silje Torp Færavaag. *På klozz hold* kan beskrives som et parodiprogram lagt opp som et magasinprogram og det var et gjennomgangstema i hver episode. Kristian Ødegård var produsent, mens Espen Eckbo ble benyttet som konsulent.

Den ble sendt i reprise i 2006.

## Seertall og omtale
Til tross for store forventninger ble den en seermessig skuffelse. Premieren ble kun sett av 76 000. Etter det dalte seertallet betydelig (blant annet ble fjerde episode kun sett av 30 000) og programmet ble etterhvert stemplet som en TV-flopp.

Kritikerne var heller ikke nådige. Blant annet så mente VGs Svein Østbø at den manglet referanser til det de skulle parodiere.

## Referanser
Piper Aircraft Corporation

**Piper Aircraft Corporation** var en amerikansk flyprodusent av ordinære fly som ble etablert i 1927. Det er lokalisert ved flyplassen Vero Beach Municipal Airport i Vero Beach, Florida. Firmaet har produsert en rekke populære privatfly som begynte med Piper J-3 Cub fra 1973 og fram til begynnelsen av 1990-tallet hvor firmaet kom i økonomiske vansker.

Siden 2009 har selskapet vært eid av regjeringen i Brunei på Borneo. En begrenset produksjon har fortsatt siden under nye eiere. Sammen med fly som Beechcraft og Cessna var Piper Aircraft en gang betraktet som en av de tre store innenfor produksjon av allmenne småfly. I tiden mellom 1927 og slutten av 2009 har selskapet produsert rundt 144 000 fly i 160 sertifiserte modeller, og hvorav rundt 90 000 fortsatt flyr.

## Liste over modeller

* Piper J-3 Cub
* Piper J-4 Cub Coupe
* Piper J-5 Cub Cruiser
* Piper PA-11 Cub Special
* Piper PA-12 Super Cruiser
* Piper PA-14 Family Cruiser
* Piper PA-16 Clipper
* Piper PA-17 Vagabond
* Piper PA-18 Super Cub
* Piper PA-20 Pacer
* Piper PA-22 Tri-Pacer
* Piper PA-22 Colt
* Piper PA-23 Apache
* Piper PA-23 Aztec
* Piper PA-24 Comanche
* Piper PA-25 Pawnee
* Piper PA-28 Cherokee
* Piper PA-28 Flite Liner
* Piper PA-28 Cherokee Challenger
* Piper PA-28 Cherokee Charger
* Piper PA-28 Cherokee Archer
* Piper PA-28 Archer II
* Piper PA-28 Archer III
* Piper PA-28 Cherokee Pathfinder
* Piper PA-28 Warrior
* Piper PA-28 Warrior II
* Piper PA-28 Warrior III
* Piper PA-28 Dakota
* Piper PA-28 Turbo Dakota
* Piper PA-28 Cadet
* Piper PA-28R Cherokee Arrow
* Piper PA-30 Twin Comanche
* Piper PA-31 Navajo
* Piper PA-31 Chieftain
* Piper PA-31P Mojave
* Piper PA-31T Cheyenne
* Piper PA-32 Cherokee Six
* Piper PA-32 Lancer
* Piper PA-32 Saratoga
* Piper PA-34 Seneca
* Piper PA-36 Pawnee Brave
* Piper PA-38 Tomahawk
* Piper PA-39 Twin Comanche
* Piper PA-42 Cheyenne III
* Piper PA-44 Seminole
* Piper PA-46 Malibu

## Referanser


## Eksterne lenker
* 
* Piper Aviation Museum
Michael Chiklis

**Michael Chiklis** (født 30. august 1963) er en Emmy- og Golden Globe-belønnet amerikansk skuespiller.

Chiklis er best kjent som hovedrolleinnehaveren i de to politi-drama-seriene *[[The Shield]]* og *[[The Commish]]*, i tillegg til rollen som Ben Grimm/The Thing i *[[Fantastic Four (film)|Fantastic Four]]*-filmene. Han har også spilt politietterforsker i grøsseren ** fra 2007.

Michael Chiklis har også gitt stemmen sin til diverse roller i *[[Family Guy]]* og faren i den amerikanske versjonen av animefilmen *[[Chihiro og heksene]]*. I 1991 var han gjest i TV-serien *[[Seinfeld]]*.

## Referanser


## Eksterne lenker
* 
* 
*  Bildegalleri fra ''The Shield''
Foetus Ex Ore

**Foetus Ex Ore** er mannskoret ved Fakultet for medisin og helsevitenskap på NTNU i Trondheim, som ble opprettet 17. mars 1993 av leger og legestudenter ved NTNU.  Koret har sin base ved St. Olavs hospital. Det er i all hovedsak et a cappella-kor og har fire stemmegrupper; 1.&nbsp;tenor, 2. tenor, 1.&nbsp;bass og 2.&nbsp;bass.

## Navnet
Korets navn, Foetus Ex Ore, er latin og lar seg direkte oversette til «foster ut av munnen». Navnet er etter sigende ment å henspille på korets målsetning; å gi publikum en «oral forløsning».

## Organisasjon
Årsmøtet (Sirius Ex Ore) er korets høyeste organ som blant annet fastsetter korets vedtekter. Det ledes til daglig av et styre på seks valgte personer som har ansvar for drift, og en ansatt dirigent som er kunstnerisk leder (fra 2023 Sigbjørn L. Olsen).

Koret har før 2023 utelukkende hatt kvinnelige dirigenter, hovedsakelig hentet fra Trondhjems Kvinnelige Studentersangforening eller byens musikkutdanninger. Dirigenten har tradisjonelt hatt tilnavnet "Frøken". 

## Repertoar
Korets repertoar spenner fra drikkeviser til salmer, men også med populærmusikk og egen tekst. 

Gjennom tidene har ni kantater blitt produsert for Foetus Ex Ore. De første seks er komponert av Knut Anders Vestad, deretter har Geir Døhlie Gjerdsjø komponert tre kantater.

### Kantater av Knut Anders Vestad
* 1993: *Rosenborgkantate* 
* 1997: *Allmennmedisinsk kantate* 
* 2000: *Israelkantate* 
* 2001: *Eine kleine Berlinerkantate* 
* 2003/2004: *Bern-/Edinburghkantate* 
* 2007: *Trondhjemskantate* 

### Kantater av Geir Døhlie Gjerdsjø
* 2013: *Jubileumskantate*
* 2018: *Foetus no. 8*
* 2023: *Deliriumskantaten*

## Diskografi
* 1999: *For Døve Ører*
* 2002: *Bed Side Story*

## Referanser


## Eksterne lenker
*
Rikets sal

**Rikets sal** (av eng. *Kingdom Hall*) er betegnelsen på forsamlingslokaler i tjeneste for den religiøse trosbevegelsen Jehovas vitner. Betegnelsen ble første gang brukt i 1935, om en bygning i Honolulu på øya Oahu i Hawaiiøyene. Når en ny Rikets sal står ferdig, holdes det gjerne et møte eller en samling for å markere at lokalet tas i bruk, men det er ingen formell innvielse med ritualer eller velsignelser slik man ser i andre trossamfunn.

Rikets sal kan ha forskjellige utforminger, men innvendig bærer salene vanligvis preg av å være praktiske til møter bestående av bibelstudier, taler og praktisk opplæring i forkynnelse. Siden Jehovas vitner ikke bruker religiøse symboler, er salene symbolfrie både utvendig og innvendig. En «årstekst» (årlig tekst) – et bibelsk tema som gjelder for alle menigheter globalt, finnes sentralt i salen. Årsteksten kan vises på flere språk om salen brukes av menigheter med andre språk.

Jehovas vitner bygger og vedlikeholder salene gjennom frivillige bidrag og arbeid.


Rikets Sal Honefoss.jpg|Rikets sal, Hønefoss
Rikets sal i Larvik.jpg|Rikets sal, Larvik
Riketssal.Moss.jpg|Rikets sal, Moss
Jehovah Witnesses Kingdom Hall Svolvaer 2009.JPG|Rikets sal, Svolvær


## Referanser


## Eksterne lenker
*
Langavatnet (Kvinnherad)

**Langavatnet** er en innsjø i kommunene Kvinnherad og Ullensvang i Vestland. Den er regulert som magasin for kraftverkene Jukla og Mauranger.

## Referanser
Langavatnet (Stondalen)

**Langavatnet** er en innsjø øverst i Stondalen i Aurland kommune i Sogn og Fjordane. Det ligger  meter over havet og har et areal på . Langavatnet er regulert som magasin for Aurland II kraftverk. Etter oppdemmingen flyter Langavatnet sammen med Adamsvatnet i sørvest, og via en senketunnel kan Adamsvatnet også tappes ned til samme nivå som Langavatnet. Langavatnet er regulert med en fyllingsdam. Adamsvatnet er i tillegg regulert med en liten sperredam mot Snøgjuvvotni.

## Referanser
Langavatnet (Ullensvang)

**Langavatnet** er en liten innsjø i Ullensvang kommune i Vestland. Den ligger på Hardangervidda og er en del av Eidfjordvassdraget. Vatnet har utløp mot øst til Skuggabjørgselvi.

## Referanser
11. århundre f.Kr.

## Begivenheter
### Europa
* Ifølge Diodorus Siculus grunnlegger fønikerne Gades (Cádiz) i Spania.

* Proto-geometriske stil i greske vaser.
* Den mykenske bronsealder-sivilisasjonen kollapser.

### Midtøsten
* Jonerne etablerer seg i Lilleasia, ved å gjenoppbygge Milet og grunnlegge Efesos
* Arameiske riker blir etablert i Syria
* Det hebraiske kongedømmet blir etablert
* Begynnelsen av tredje mellomepoke i Egypt

### Det fjerne østen
* Zhou-dynastiet avløser Shang-dynastiet

### Amerika
* Chavín-kulturen oppstår i Peru.

## Viktige personer
* Tiglat-Pileser I, konge av Assyria 1114 – 1076

* Ramses XI, farao i Egypt 1107 – 1077
* Smendes I, farao i Egypt 1077 – 1051
* Psusennes I, farao i Egypt 1047 – 1001

## Oppfinnelser/oppdagelser
* Kunsten å bearbeide av jern sprer seg til Egeerhavet og Sentral-Europa.
12. århundre f.Kr.

## Begivenheter
1159-1141. Globalt redusert årsvekst i henhold til analyse av årringer.

### Europa
* 24. april 1184 (tradisjonell tidsangivelse). Grekerne inntar Troja.

### Midtøsten
* 9. januar 1192. Handelsbyen Ugarit i Syria blir ødelagt av sjøfarere.
* 1160. Assyria inntar Sumeria.
* Fønikerne oppnår selvstendig status

### Det fjerne østen
* Det vestlige Zhou-dynastiets fortrenger Yin-herskerne fra Shang-eraen i Kina

## Viktige personer
* Ramses III, farao i Egypt 1186 – 1154

* Tiglat-Pileser I, konge av Assyria 1115 – 1077

* Nebukadnesar I, konge av Babylon 1125 – 1104

* Kong Wu av Zhou

## Oppfinnelser/oppdagelser
* Utvikling av fønikisk alfabet.
Efedrin

**Efedrin**, C10H15NO, er en naturlig forekommende stimulerende substans som er blitt anvendt innenfor medisinen i hundrevis av år. Planter innen gruppen ephedra inneholder inntil 2–3% efedrin i røtter og andre plantedeler.

Stoffet har to effekter:
*Det øker frigjøringen av noradrenalin fra nerveendene.
*Det virker direkte stimulerende på både alfa- og betareseptorer i nervesystemet.
Efedrinets virkning avtar ved gjentatt bruk fordi det oppstår en økning av toleransen.

Efedrin kan ha en psykostimulerende effekt, og enkelte pasienter som bruker efedrin som legemiddel mot astma har opplevd dette som en besværlig bivirkning. De får søvnvansker, nerverykninger, har tendens til å snakke mye og raskt, og skjelver på hendene. Misbruk av efedrin forekommer, men er sjelden. Anders Behring Breivik tok efedrin forut for terrorangrepet i 2011.

Blant annet kroppsbyggere bruker i enkelttilfeller efedrinpreparater som slankemiddel, for å redusere fettvev og som prestasjonsøkende middel. Det advares mot skader på hjerte-kar-systemet ved bruk av efedrinpreparater. Efedrin brukes i enkelte hostedempende midler, og i nesedråper.

Efedrin står på WADAs liste over forbudte stoffer i idretten. Siden stoffet forekommer i flere hostemiksturer og kosttilskudd er flere idrettsutøvere tatt uten å være klar over at de benyttet et forbudt middel.

## Referanser


## Litteratur
* 
* 

## Eksterne lenker
* Efedrin Nycomed Pharma i Felleskatalogen
Hvite ørner

**Hvite ørner** eller **Beli orlovi** (serbisk:**Бели орлови**) var en serbisk paramilitær enhet som opererte fra 1991 til 1995 under Bosnia-krigen. De hadde nære bånd til Srpska radikalna stranka. Hvite ørner refererer til det serbiske nasjonale symbolet, en ørn med to hoder under en krone. Navnet stammer fra en anti-kommunistisk organisasjon som ble opprettet under andre verdenskrig og som fortsatte en mindre geriljakrig mot Titos regjering like etter krigens slutt. De nye Hvite ørnene ble opprettet i overgangen mellom 1991 og 1992 av Dragoslav Bokan og Mirko Jović.

Vitnemål i ICTY indikere at Hvite ørner var ansvarlige for flere grusomheter og krigsforbrytelser begått under Bosnia-konflikten. Deriblant i byene Foča og Gacko. Flere medlemmer av gruppen har blitt tiltalt ved ICTY inkludert Mitar Vasiljević og Milan Lukić.
## Referanser
Richard Manuel

**Richard Manuel** (1943–1986) var en canadisk pianist, keyboardist, trommeslager, vokalist og låtskriver, mest kjent for sitt medlemskap i The Band.

## Diskografi
;Med The Band:
* *[[Music from Big Pink]]* (1968)
* *[[The Band (album)|The Band]]* (1969)
* *[[Stage Fright]]* (1970)
* *[[Cahoots]]* (1971)
* *[[Rock of Ages]]* (live) (1972)
* *[[Moondog Matinee]]* (1973)
* *[[Northern Lights – Southern Cross]]* (1975)
* *[[Islands (The Band-album)|Islands]]* (1977)
* *[[The Last Waltz]]* (1978)

;Solo:
* *[[Whispering Pines]]* (2002)

## Referanser


## Litteratur
* Helm, Levon and Davis, Stephen  (1993). *This Wheel's on Fire*, A Cappella Books, ISBN 1-55652-405-6

## Eksterne lenker
* 
* 
*
Isaac Stern

**Isaac Stern** (født 21. juli 1920 i Kremenets i Ukraina, død 22. september 2001 i New York) var en av de mest betydningfulle fiolinvirtuosene i det 20. århundre.

## Liv og virke
### Bakgrunn
Isaac Stern var ti måneder gammel da hans familie flyttet til San Francisco. Han mottok sin første musikkundervisning fra sin mor før han ble innskrevet ved musikkonservatoriet i San Francisco i 1928. Han studerte her til 1931, videre studerte han privat med Louis Persinger. Han vendte tilbake til konservatoriet i San Francisco i 1932 for å studere med Naoum Blinder i fem år. Stern har sagt at han skylder Blinder det meste. 

### Karriere

Da han var 15 år gammel, 18. februar 1936 debuterte han offentlig. Han spilte Saint-Saëns' Fiolinkonsert nr. 3 i b-moll, med San Franciscos symfoniorkester, dirigert av Pierre Monteux. 

I musikkretser ble Stern berømt for sine innspilninger og for å gå i spissen for enkelte yngre utøvere. Blant hans oppdagelser, var cellisten Yo-Yo Ma, og fiolinistene Itzhak Perlman og Pinchas Zukerman. Han spilte også en betydelig rolle i å redde New York bys Carnegie Hall fra nedrivning i 1960. Auditoriet i Carnegie Hall er oppkalt etter ham.

Blant hans mange innspilninger, spilte Stern inn konserter av Brahms, Bach, Beethoven, Mendelssohn og Vivaldi og moderne verker av Samuel Barber, Béla Bartók, Igor Stravinskij og Leonard Bernstein. Han dubbet også fiolinspilling i flere filmer, hvor én av dem var *Spelemann på taket*.

Sterns favorittfiolin var Guarneri «Ysaye» del Gesù, én av fiolinene laget av cremoneseren Giuseppe Guarneri. 

:

I hans selvbiografi som er skrevet med Chaim Potok, *Mine første 79 år* (*My First 79 Years*), nevner han Nathan Milstein og Arthur Grumiaux som har vært store påvirkninger i måten han spiller fiolin på. Han eide også en Vuillaume-fiolin og to fioliner laget av Samuel Zygmuntowicz i senere tid. 

Han giftet seg med ballerinaen Nora Kaye i november 1948, men deres ekteskap endte i skilsmisse i 1949. 17. august 1951 giftet Isaac seg med Vera Lindenblit. De fikk tre barn sammen. Deres ekteskap endte også i skilsmisse i 1994 etter 43 års ekteskap. 23. januar 1997 giftet Isaac seg med sin tredje kone, Linda Reynolds, som overlevet ham.

Isaac Stern døde 22. september 2001 av hjertesvikt. Han ble 81 år gammel.

## Priser og utmerkelser (utvalg)
Han ble tildelt flere utmerkelser, blant annet:
* 2000 – Polar Music Prize  
* 1992 – Presidentens frihetsmedalje.
* 1987 – Wolfprisen  
* 1987 – Æresgrammy  
* 1982 – Léonie Sonnings musikkpris

## Referanser
Leanid Karnijenka

**Leanid Leanidavitsj Karnijenka** (belarusisk Леанід Леанідавіч Карніенка - *Ljeanid Ljeanidavitsj Karnijenka*, russisk Леонид Корниенко – *Leonid Kornijenko*, født 20. august 1987) er en belarusisk langrennsløper.

I junior-VM i 2006 var Karnijenkas beste plassering en 16.-plass.

Under VM 2007 i Sapporo tok Karnijenka overraskende en sølvmedalje på 15 km fristil, bak nordmannen Lars Berger. Han hadde ikke deltatt i noen verdenscupløp før dette. Han hadde derfor svak FIS-ranking og dermed tidlig startnummer. Dette gav ham en fordel foran de senere startende fordi Karnijenka unngikk snøværet som satte inn omtrent halvveis i løpet.

## Referanser


## Eksterne lenker
*
Garth Hudson

**Eric Garth Hudson** (1937–2025) var en canadisk musiker, organist, keyboardist, pianist og saksofonist fra Windsor i Ontario, mest kjent for sitt medlemskap i The Band. 

## Referanser


## Eksterne lenker
* 
* 
*
Birgit Rike Lund

**Birgit Rike Lund** (født 14. august 1925, død 2. mai 2022 i Valle) var en folkemusiker og kveder. Fra 1952 var hun bosatt i Vanse i Farsund kommune i Vest-Agder. 

Hun deltok på Landskappleikene. Folkemusikken inneholder bånsuller, stev, salmer og religiøse folketoner. Hun deltok også  på lokale kappleiker. Hun var aktiv som lærer på kvedekurs og lærer på Ole Bull Akademiet på Voss. Hun ga også ut en CD sammen med Gunnar Stubseid på hardingfele og Eilert Hægeland på orgel. Nominert til Farsund kommunes kulturpris i 2013 for sitt musikalske virke, men også for sin innsats i Lista Husflidslag.
## Priser
* 2003: Æresmedlem i Landslaget for Spelemenn (LfS)
* 2013: Æresmedlem i Lista husflidslag.
* 2014: Farsund kommunes kulturpris 2014. 
* 2015: Valle kommunes kulturpris 2015 sammen med sin bror Kjetil O. Rike.

## Diskografi
* *Med rosur raude*, 1998

## Dikt
* *Stavdalsbui*.
* *Vinterferien 21.2.1977*

## Referanser


## Litteratur
* Bondekvinnelaget: "*Sæbyggjen diktar og drøymer" : dikt og prosa frå Setesdal*, Valle 1981

## Eksterne lenker
* Om Birgit Rike Lund på Folkorg
* Om Birgit Rike Lund på NRK
Langavatnet (Bergen)

**Langavatnet** er en innsjø i Åsane bydel i Bergen kommune i Hordaland.

Det er jordbruksområder rundt vannet, men i sørøst grenser det opp mot / i Vågsbotn.

## Referanser
Jæren tingrett

**Jæren tingrett** var en førsteinstansdomstol i Rogaland under Gulating lagmannsrett. Med virkning fra 1.&nbsp;mai 2021 ble Jæren tingrett slått sammen med Stavanger tingrett og Dalane tingrett til Sør-Rogaland tingrett.

## Historikk
Jæren tingrett var resultatet av sammenslåingen av tidligere Jæren tingrett, Sandnes tingrett samt Forsand kommune fra Ryfylke tingrett i 2006.

Domstolen hadde sete i Sandnes tinghus på Olav Vs plass i Sandnes og dekket kommunene Sandnes, Gjesdal, Forsand, Klepp, Time og Hå. Jæren tingrett dekket også Sola kommune frem til 1. juli 2007, da Ryfylke tingrett ble sammenslått med Stavanger tingrett og Sola ble overført til denne. Embetsleder var sorenskriver Anne Marie Aarrestad. Jæren tingrett hadde syv rettssaler og elleve dommere. 

Før 2006 var Jæren tingrett navnet på førstinstansdomstol for Hå, Sola, Klepp og Time, og hadde sete på Bryne i Time.

## Referanser


## Eksterne lenker
* Hjemmeside
Hans Gude Gudesen

**Hans Gude Gudesen** (født 6. mars 1950) er en norsk oppfinner og vitenskapsmann som har vært sentral i pågående utvikling av ny teknologi.

Gudesen kommer fra Fredrikstad. Han er utdannet mag. art. i arkeologi ved Universitetet i Oslo. Etter dette jobbet han en rekke år i USA innenfor utvikling av ny teknologi. Han var i tidlig kontakt med NTNU-professorene Arne Halaas og Tor A. Ramstad for at de skulle samarbeide; dette førte til selskapet Fast Search & Transfer ASA. På 1990-tallet var Gudesen hjernen i selskapet Opticom, hvor han satt på aksjer for rundt en milliard kroner. Senere byttet den gjenværende delen av selskapet navn til Thin Film Electronics.

## Bibliografi
* Hans Gude Gudesen: *Merovingertiden i Øst-Norge : kronologi, kulturmønstre og tradisjonsforløp*, Universitetets oldsaksamling, 1980:2, ISSN 0333-1296, Oslo, ISBN 82-7181-016-2

## Referanser
Gerardus ’t Hooft

**Gerardus 't Hooft**  (født 5. juli 1946 i Den Helder) er en nederlandsk fysiker og nobelprisvinner. Han ble tildelt nobelprisen i fysikk i 1999 for sitt avgjørende bidrag innen kvantestrukturen og teorien for elektrosvak vekselvirkning i fysikken. Han delte prisen med landsmannen Martinus J.G. Veltman, som også var hans doktorgradveileder.

't Hooft tok en doktorgrad i fysikk ved Universitetet i Utrecht i  1972 og har vært professor ved dette universitetet siden 1977. Han  har vært representant for det nederlandske vitenskapsakademiet siden  1982.

't Hooft og Veltman utviklet de matematiske grunnene for den såkalte *[[Standardmodellen]]* for elementærpartikler som beskriver og grupperer alle kjente slike partikler. Gjennom deres arbeid kan partiklers egenskaper beregnes og forutsies på en bedre måte. Mer spesifikt utviklet de en metode for å demonstrere at gaugeteorier med spontant symmetribrudd er renormerbare. Det viktigste eksempelet fra en slik teori er teorien for den svake vekselvirkningen som ble fremmet av Sheldon Glashow, Steven Weinberg og Abdus Salam. Dette beviset var det avgjørende steget som ledet til at Standardmodellen ble akseptert blant de allmenne fysikerne.

Han har også fått Lorentz-medaljen (i 1986) og Wolfprisen (i 1981).

## Referanser


## Eksterne lenker
* 

* Nobelprize.org, Nobeltalen
Ryfylke tingrett

**Ryfylke tingrett** var en førsteinstansdomstol i Rogaland under Gulating lagmannsrett. Tingretten dekket kommunene Finnøy, Forsand, Hjelmeland, Kvitsøy, Randaberg, Rennesøy, Sauda, Strand og Suldal.

Domstolen hørte til en av de eldste i landet og på 1920-tallet ble det funnet rettsbøker fra 1604 i Statsarkivet i Bergen. Meget tyder derfor på at den ble opprettet allerede i 1591 da de første sorenskrivere ble utnevnt. Gjennom mer enn 400 år har sorenskriveren hatt en omflakkende tilværelse og det er sorenskrivergårder flere steder i Ryfylke, f.eks. på Jelsa i Suldal og i Knutsvik på Jøsneset (Hjelmeland). I moderne tid har domstolen vært lokalisert i Stavanger tinghus, siste embetsleder var sorenskriver Christian Fr. Wyller. Foruten sorenskriveren hadde domstolen én tingrettsdommer, én dommerfullmektig og fem funksjonærer.

Fra 1. juli 2007 ble domstolen slått sammen med Stavanger tingrett. Den nye domstolen beholdt Stavanger tingrett som navn og ledes av Helge Bjørnestad. I tillegg til de kommuner som de to domstolene allerede dekket, ble Sola, som tidligere var en del av Jæren tingrett, lagt inn under domstolen. Kommunene Sauda og Suldal ble i overført til Karmsund tingrett (senere til Haugaland tingrett), og Forsand ble overført til Jæren tingrett.
Ture Nerman

**Ture Nerman** (født 18. mai 1886, død 7. oktober 1969) var en svensk politiker, sosialist og kjent antifascist. Han deltok som journalist under den spanske borgerkrigen og var medlem av Riksdagen både for Socialistiska Partiet og Socialdemokraterna.

Mot slutten av livet endret han sine politiske standpunkter. Han ble tilhenger av svensk medlemskap i NATO og støttet USA i Vietnamkrigen.

## Referanser


## Eksterne lenker
* 
*
Bindon Blood

**Bindon Blood** (født 7. november 1842 nær Jedburgh i Skottland, død 16. mai 1940 i London) var en britisk general. 

## Liv og virke
### Bakgrunn
Bindon Blood hadde slektsbånd tilbake til oberst Thomas Blood som forsøkte å stjele de britiske kronjuvelene i 1671. 

Blood fikk utdannelse fra Royal Schoo i Banagher, Queen's College i Galway og Addiscombe Military College.

### Militær
Han deltok i flere av Storbritannias kolonikriger. Han begynte i 1860 ved Royal Engineers som midlertidig løytnant med ansvar for signalisering og bygging av  pontonbroer i India, og i kortere perioder i Zululand og Sør-Afrika.

Han ble kaptein i 1873, og tjenestegjorde med styrkene i Den nordvestlige grenseprovinsen (Jowaki) i Britisk India. 

I 1879 ble han sendt tilbake til Afrika for zulukrigen. Han kjempet så under den andre anglo-afghanske krigen og i slaget ved Tel-el-Kebir. I 1882 ble han  *brevet* overstløytnant.

Året etter, i 1883, giftet Blood seg med Charlotte E. Colvin, annen datter av sir Auckland Colvin, en ledende administrator i Bririsk India. Han dro deretter tilbake til India og tok kommando over Bengal Sappers and Miners i 1885. Etter syv år fikk han graden brigadegeneral, og tjenestegjorde i garnisonen i Rawalpindi og så i unnsettelsesstyrken kjent som Chitralekspedisjonen. Han kommanderte så *[[Malakand Agency|Malakand]] Field Force* og *[[Buner]] Field Force*, og kom garnisonen til unnsetning under beleiringen av Malakand. General Blood ledet dermed det første felttoget som unge løytnant Winston Churchill deltok i. Churchill har gitt en beskrivelse av general Bloods handlekraft i sin bok om felttoget, «The Story of the Malakand Field Force»:

:*«Han hadde en personlig påkjenning i felttoget. En fanatiker som deltok i en delegasjon dro frem en kniv og styrtet mot han på 8 yards avstand. Sir Bindon Blood, i salen på sin hest, trakk sin revolver, som de fleste av oss anså at en general kun bar for syns skyld, og skjøt angriperen død på to yards avstand.»

Mot slutten av posteringen ble han forfremmet til generalmajor.

[[Herbert Kitchener, 1st Earl Kitchener|Lord Kitchener]] ble øverstkommandere under [[annen boerkrig]] sent i 1900, og bad om Blood, som ankom fra India tidlig i mars 1901. Han var i strid i seks måneder i [[Eastern Transvaal]]. I september 1901 vendte han tilbake til India og fikk der overkommandoen over  [[Northern Command (India)|Punjab Command]], dit han ankom påfølgende måned. He kept the local rank of Lieutenant-General.

I november 1907 gikk han ut av tjeneste og bosatte seg i London, hvor han fortsatte å leve et svært aktivt liv. Han ble *colonel-commandant'' av Royal Engineers i 1914 og arbeidet med rekrutterinng av soldater til Første versenskrig. FHan var 94 år da han ble Chief Royal Engineer (CRE) i 1936. 

Han døde i 1940.

## Referanser


## Eksterne lenker

* Om familien Blood (engelsk)
Bjørgulv Straume

**Bjørgulv O. Straume** (1938–2024) var en norsk folkemusiker med munnharpe som instrument. 

Han var også kveder og munnharpesmed.

I tillegg til å spille tradisjonelle slåtter, komponerte Straume også egne slåtter for munnharpe. «Luftslaget» ble komponert til minne om et britiske bombefly som styrtet i Setesdalsheiene under andre verdenskrig, 8. september 1941.

## Priser
* Første premie på landskappleiker i 1990 og 1991

## Diskografi
* *Pilegrimen* (1996), med Kirsten Bråten Berg, Svein Tindberg & Jan Erik Pettersen
* *Frå ætt til ætt* (1996)
* *Frå Senegal til Setesdal* (1997), med Kirsten Bråten Berg, Solo Cissokho & Kouame Sereba
* *Hrynhent* (2003), med Øystein Kikut
### Deltar på
* Jonas Fjeld: *[[Texas Jensen]]* (1993)
* Sissel Kyrkjebø: *Se ilden lyse* (1994)
* Eriksen: *[[The Water Is Wide]]* (1994)
* Henry Kaiser & David Lindley: *The Sweet Sunny North* (1994)
* Henry Kaiser & David Lindley: *The Sweet Sunny North Vol. 2* (1996)
* Heilo: *Masterpieces From Norway: Traditional Folk Music* (1997)
* Kirsten Bråten Berg: *Tiramakan/eg vippa meg/Håvår Heddi* (1997)
* Heilo: *Devil's Tune: Ethnic Music From the Twilight Zone* (1998)
* Sissel Kyrkjebø: *[[Fire In Your Heart]]* (1998)
* Heilo: *Norsk folkemusikk og folkedans* (2001)
* Hallvard T. Bjørgum: *Free Field* (2003)
* ta-lik: *Fille-vern – Gamle og nye mestre i norsk munnharpetradisjon* (2006)
* Heilo/Grappa: *4th International Jew's Harp Festival* (2006)
* Hallvard T. Bjørgum: *Peace Will Come* (2009)
* Heilo: *Norsk brygg* (2010)

## Referanser


## Eksterne lenker
* Bjørgulv Straumes hjemmeside
* Munnharpebølgen artikkel (.doc) hvor Bjørgulv Straumes betydning for munnharpespill i Norge omtales
Bente

**Bente** er et dansk og norsk kvinnenavn som betyr «den velsignede». Navnet er vanlig i Norge og Sverige. En navnebærer er den norske skiløperen Bente Skari, som vant flere verdenscupseire og VM-gull for Norge på 1990- og 2000-tallet.

## Etymologi
*Bente* er en dansk og norsk kortform av navnet *[[Benedikte]]*, som igjen stammer fra det latinske navnet *Benedicta*, den feminine formen av *Benedictus*.
Dette navnet betyr «den velsignede» eller «den som er velsignet», fra latin *bene*, «godt», og *dicere*, «å si».

## Utbredelse
Første dokumenterte bruk av navnet *Bente* i Danmark er fra 1400-tallet. Navnet har senere vært utstrakt bruk i Danmark og Norge, spesielt i perioden 1930–1970. *Bente* var blant de mest populære navnene på nyfødte jenter i Norge på 1950- og 1960-tallet, men har siden falt raskt i popularitet.

*Bente* er i dag et vanlig navn i befolkningen i Norge og Danmark og er også et populært navn på jentebarn i Nederland.

|}

## Kjente personer med navnet

* Bente Børsum (født 1934), norsk skuespiller
* Bente Maegaard (født 1945), dansk språkforsker og direktør for Center for Sprogteknologi
* Bente Clod (født 1946), dansk forfatter og poet
* Bente Scavenius (født 1949), norsk kunsthistoriker og kritiker
* Bente Erichsen (født 1949), norsk filmregissør og kulturadministrator
* Bente Kahan (født 1958), norsk-jødisk sanger og skuespiller
* Bente Træen (født 1958), norsk sexolog og forfatter
* Bente Engesland (født 1962), norsk journalist og tidligere redaktør i Kvinner og Klær
* Bente Sandvig (født 1962), norsk politiker og tidligere generalsekretær i Human-Etisk Forbund
* Bente Skari (født 1972), norsk langrennsløper og verdensmester

## Referanser


## Eksterne lenker
*
Erik Søgård

**Erik Søgård** (født 11. oktober 1926 i Engerdal, død 2. august 2007) var en norsk langrennsløper. 

Søgård var gård- og skogeier i Engerdal.

En av hans største meritter er NM-gullet i stafett fra 1956. Han gikk da på laget til Vestre Trysil IF og vant gullet sammen med Hallgeir Brenden og Arvid Nyberg. I internasjonale renn var hans 7.-plass under femmila i Holmenkollen i 1952 hans beste plassering.

## Referanser

* Oversikt alle vinnere av ski-NM 1909 til 1972

## Eksterne lenker
* Alle vinnere av NM på ski
* Video fra NM på ski i 1956
Rusinsk

**Rusinsk** er et østslavisk språk i nær slekt med ukrainsk. Offisielt er språket en ukrainsk dialekt, noe som støttes av russiske og ukrainske språkforskere. Dette begrunnes i at det finnes en rekke overgangsdialekter mellom rusinsk og ukrainsk. De fleste andre språkforskere betrakter det som et selvstendig språk. Deres begrunnelse er at forskjellen mellom rusinsk og ukrainsk er minst like stor som mellom ukrainsk og belarusisk. Dessuten finnes det også overgangsdialekter mellom russisk, belarusisk og ukrainsk.

Rusinsk ble før 2. verdenskrig talt av i underkant av en million mennesker i Karpato-Ruthenia. I dag tales det av rundt 610&nbsp;000 mennesker, og er ett av seks offisielle språk i den serbiske regionen Vojvodina.

## Referanser
Skjenning

**Skjenning** er et trekantet og løvtynt flatbrød penslet med nysilt melk og sukker på den ene siden. I Inntrøndelag (indre deler  av Trondheimsfjorden og Snåsavatnet) brukes skjenning som tilbehør til sodd. Skjenning kommer av begrept «å skinne» fordi den siden av flatbrødet som er sukret, skinner.

Skjenning ble bakt av en deig kokte, stappede poteter og havremel. Til utkjevlingen av de tynne leivene ble det brukt byggmel, og når leiven var godt festet til takken ble den smurt med melk tilsatt 3-4 spiseskjeer sukker pr liter. Skjenningen er ferdig stekt når leiven begynner å løsne fra takken. Det var viktig å kunne holde riktig og god varme på takken under stekingen, og før det kom elektriske takker var det best å bruke småkløvd baksteved for å kunne holde varmen jevn.

Skjenning ble ikke som annet flatbrød oppbevart i buret i hele leiver, men ble delt i *fjordinger* mens det enda lå på takka. Hver *fjording* ble så delt i to slik at det ble åtte biter av en leiv. Etter hvert som skjenningen er ferdig stekt ble bitene lagt i en kasse med god tyngde på lokket slik at de ikke skulle krølle seg.

I tidligere tider er nok dette en type flatbrød som har hatt bredere utbredelse og Gerhard Schøning forteller i sine reisebeskrivelser fra 1773 om bruk av *skinna-brød* som til bryllupskost i Romsdal. Her heter det: *Skinna-brød kaldes et vist Slags Flad-brød, som medens det steges, oversmørres paa den ene Siide med raae Mælk. (Mælken av nye baarne Køer), hvoraf det overtrækkes med en hvid Hinne.* Skjenning er beskyttet opprinnelsesbetegnelse, det vil si at skjenning skal bakes etter gitte normer på Innherred (kommunene Levanger, Verran, Snåsa, Inderøy, Verdal og Steinkjer). Deigen skal bestå av potet, havremel, byggmel, rugmel, sukker, salt og vann. Den skal pensles med en melk- og sukkerblanding på den ene siden under stekingen. Forskriften setter krav til at hovedingrediensene potet og havre skal være dyrket og bearbeidet på Innherred, og at de skal utgjøre minimum 75 % av deigen.

## Referanser


## Litteratur
* Ambjørnrud, Olga; Børke, Ingunn; Jansen, Johanne og Moe, Elisabet (redaksjon) (1965): Norsk mat. Oslo.
* Dybdahl, Audun (1992): Matstell i eldre tid. Skikker og hjelpemidler i Inn-Trøndelag. Steinkjer. ISBN 82-99-1868-3-8
* Schøning, Gerhard (1910): Reise giennom en Deel av Norge i de Aar 1773, 1774, 1775 paa Hans Majestæt Kongens Bekostning er giort og beskreven af Gerhard Schøning. Bind I og II. Trondhjem.
Karin Boye

**Karin Maria Boye** (født 26. oktober 1900 i Göteborg, død 23. eller 24. april 1941) var en svensk forfatter. Hun er mest kjent som lyriker, men hun har også skrevet flere romaner og essay.

## Biografi
Karin Maria Boye ble født i Göteborg 26. oktober 1900 av foreldre Signe og Carl Fredrik Boye. Familien flyttet til Stockholm i 1909, og til forstaden Huddinge sørvest for Stockholm i 1915.

Hun avla «studentexamen» i 1920 og «folkskollärarinneexamen» 1921. Så studerte hun gresk, nordiske språk og litteraturhistorie ved Universitetet i Uppsala, og i 1928 tok hun filosofisk embetseksamen ved Stockholms högskola.

I 1927 ble Boye medlem av redaksjonen til det svenske sosialistiske tidsskriftet Clarté.

Hun var en periode gift med Leif Björk, men dette ekteskapet ble oppløst i 1933. Etter dette sto hun relativt åpent fram som homofil, og levde sammen med sin tyske kjæreste Margot Hanel resten av livet. På denne tiden var homoseksualitet fortsatt forbudt etter svensk lov.

Karin Boye døde etter først å ha tatt en overdose med sovepiller om kvelden 23. april 1941, for så å gå ut svært tynnkledd og sette seg for å vente på døden. Hun ble funnet neste dag. Halldis Moren Vesaas skrev diktet «Karin Boye funnen død» etter at meldingen om den svenske lyrikens bortgang ble kjent. Her heter det blant annet «...den frosne har frose i hel».

## Forfatterskap
Karin Boye debuterte i 1922 med diktsamlingen *Moln*. Senere fulgte samlingene *Gömda land*, *Härdarna*, *För trädets skull* og, etter hennes død i 1941, *De sju dödssynderna och andra dikter*. Innholdet i hennes dikt preges av en indre personlighetskamp, en spenning mellom pliktfølelse, drift og skam. Mange dikt inneholder bibelske referanser, og disse og andre vitner om en uforsonet gudslengsel. I form varierer diktene fra det klassisk enkle til det surrealistiske. Av kjente dikt kan nevnes «Ja, visst gör det ont när knoppar brister» (fra *För trädets skull* og «I rörelse» (fra *Härdarna*).

Romanen *Kris* fra 1934 har etter manges mening selvbiografiske trekk. Romanen *[[Kallocain]]* fra 1940 er en skrekkvisjon om en framtidig politistat, og er et av de tidligste skandinaviske arbeider innenfor genren Dystopi.

Boye oversatte også verk av Thomas Mann og T.S.Eliot.

## Annet

Det er gitt ut mange svenske plater med tonesettinger av Karin Boyes dikt. I 2004 ga den norske jazz-sangerinnen Eldbjørg Raknes ut platen *Många röstar talar* hvor hun tonesetter noen av Boyes dikt.
 
## Bibliografi

Romaner:
* *Astarte*, 1931
* *Merit vaknar*, 1933
* *Kris*, 1934
* *För lite*, 1936
* *[[Kallocain]]*, 1940

Diktsamlinger:
* *Moln*, 1922
* *Gömda land*, 1924
* *Härdarna*, 1927
* *För trädets skull*, 1935
* *De sju dödssynderna och andra dikter*, 1941 (Utgitt posthumt av Hjalmar Gullberg)

* *Samlade skrifter I-X, 1948-50, utgitt av Margit Abenius

[[Oversettelse]]r:
* *Bergtagen* av [[Thomas Mann]], [[1929]]
* *Det öde landet (The Waste Land) av T.S. Eliot – sammen med Erik Mesterton, i tidsskriftet Spektrum 1932.

I 2025 ble *Kallocain* tatt opp i Sveriges kulturkanon i kategorien «Litteratur».

## Referanser

 


## Eksterne lenker
* 
* 
*  Samtlige verk av Karin Boye finnes på Litteraturbanken.se
De tre små grisene

**De tre små grisene** er et eventyr om griser som bygger hus som beskyttelse mot den store stygge ulven. Ulven vil gjerne spise de tre grisene ved å blåse ned huset deres. Eventyret ender med at den største grisen bygger et murhus som ulven ikke klarer å blåse ned. Det er et *type 124*-eventyr i Aarne–Thompsons klassifikasjon av eventyr.

Eventyret ble først trykt i 1840-årene, men antas å være eldre. Den vanligste versjonen har utgangspunkt i *The Nursery Rhymes of England* (1886) av James Orchard Halliwell-Phillipps. Herfra gikk eventyret videre til den mest kjente formen som presenteres i *English Fairy Tales* (1890) av Joseph Jacobs; Jacobs oppgir Halliwell-Phillipps som sin kilde.

## Handling
En fattig purke har tre grisunger som hun ikke lenger kan gi mat, og sender dem ut i verden for å klare seg på egen hånd. Den første bygger seg et hus av strå. Plutselig kommer en ulv forbi, blåser ned huset hans og spiser grisen. Den andre grisen bygger hus av greiner, men ulven kommer også til ham, blåser ned huset og spiser ham opp. Den tredje grisen bygger seg hus av murstein, og når ulven kommer for å prøve seg, klarer han ikke å blåse murhuset ned. 

I stedet forsøker ulven å lure grisen ut av huset, for å kunne fange ham. Ulven foreslår at de sammen drar på utflukter for å skaffe mat: først til en turnipsåker, så til en eplehage og deretter til markedet i byen. Grisen takker ja til alle disse invitasjonene, men aner uråd og drar hver gang til stedet før avtalt tid, slik at han unngår å møte ulven ansikt til ansikt. Ulven skjønner hva som skjer, og kommer hver gang tidligere og tidligere, men uten hell. 

Til slutt blir ulven så rasende at han klatrer opp på taket på grisens hus. Grisen forstår hva ulven planlegger, og setter over en gryte med vann på grua. Når ulven kommer ned pipa, havner han i det kokende vannet, og dør. Grisen koker og spiser ham, og lever lykkelig alle sine dager.

## Disney-versjoner

### Tegnefilm fra 1933
Disney brukte eventyret i en kortfilm i Silly Symphonies-serien i 1933. Denne vant en Oscar for beste animerte kortfilm. Her blir ingen av grisene spist. Den første grisen flykter inn i den andre grisens hus, og når dette også blåses ned flykter begge til storebrorens murhus.

### Sang fra tegnefilmen
Sangen «Who's Afraid of the Big Bad Wolf» i tegnefilmen fra 1933 er en av Disneys mest kjente sanger.

### Senere tegneserier
Etter «filmdebuten» i 1933 har grisene vært faste Disney-figurer, blant annet i form av tegneseriestriper i Donald Duck & Co, der de opptrer sammen med Storeulv og Lilleulv. Storeulv prøver å fange dem ved hjelp av alle merkverdige metoder, mens Lilleulv er venn med dem.

### Norsk bokutgivelse i 1934
Da Gyldendal forlag i 1934 utga Walt Disneys *De tre små griser*, var det kuriøst nok Johan Borgen som var ansvarlig for den norske oversettelsen. I utgivelsen er oversetteren navngitt som «Mumle Gåsegg»; dette var et pseudonym som Borgen ofte benyttet, spesielt når han skrev petiter.

## Referanser
William Bourke Cockran

**William Bourke Cockran** (født 28. februar 1854 i Irland, død 1. mars 1923 i Washington D.C.) var en irsk-amerikansk politiker. 

Cockran var født i Sligo i Irland, ble utdannet der og i Frankrike og emigrerte til USA da han var 17 år gammel. Han arbeidet som lærer i New York, studerte jus, og begynte som advokat i 1876, først i Mount Vernon, deretter i New York.

Cockran ble første gang valgt til Kongressen for Demokratene i 1887 og ble siden valgt inn en rekke ganger, siste gang i 1921. Cockran var en bekjent av Jeanette Jerome, mor til Winston Churchill og introduserte unge Winston til New Yorks sosietet ved hans første besøk der i 1895.

## Referanser


## Eksterne lenker
* 
*
Morten Schakenda

**Morten Schakenda** (1966–2022) var en norsk kokk og baker.

## Karriere
Schakenda var opprinnelig fra Gjerdsvika på Sunnmøre.

Etter utdannelse på skoleskipet MS «Gann» arbeidet han på Ulstein Hotell. Videre var han ansatt ved Gastronomisk institutt i Stavanger i åtte år, hvorav han var leder ved instututtet i de siste to. Han debuterte på kokkelandslaget (1997). Han har arbeidet på Bagatelle, Jans Mat og Vinhus, Terra Restaurant, D'Artagnan og Holmenkollen Restaurant.

Etter tre år som lærling på Åpent Bakeri etablerte han bakeri i Lom i 2004.

## Bøker
* *Med skjell på gaffelen* (2004), utgitt med Stein Mortensen og Charles Tjessem
* *Morten Schakenda om boller, brød og tilfeldigheter fra Bakeriet i Lom* (2009), skrevet sammen med John Rørdam
* *Schakendas bakeskole* (2010), skrevet sammen med John Rørdam
* *Morten Schakendas pepperkakebakebok* (2016), skrevet sammen med John Rørdam
* *Smaker det er verdt å ta vare på* (2017), skrevet sammen med John Rørdam

## Dokumentarfilm
I 2019 hadde filmen *Hel ved – Historien om Morten Schakenda* premiere. Dokumentaren var regissert av Samy El Mekkaoui, og produsert av Jannicke Tolfsen.

## Priser og utmerkelser

* Det Norske Måltids hederspris 2017

## Referanser


Norske kokebokforfattere
Breitenau

**Breitenau** er en liten by i Rheinland-Pfalz i det vestlige Tyskland med 704 innbyggere (2004). Byen ligger omtrent midt mellom Frankfurt am Main og Köln.

Stedet er omtalt som en landsby med navnet «Bredenowe» fra 1265. Fra 1343 til 1664 var byen en del av grevskapet Isenburg underlagt den franske kongen, men denne måtte avstå området etter den pfalziske arvefølgekrig da dette ble en av Det tysk-romerske riket. Fra 1802 ble byen og området en del av hertugdømmet Nassau fram til 1866 da området ble en del av Preussen. 

## Referanser


## Eksterne lenker
*
Sandane Turn og Idrettslag

**Sandane Turn og Idrettslag** (STIL) (stiftet 1900) er en fleridrettsklubb på Sandane i Gloppen kommune, Sogn og Fjordane. 

STIL organiserer flere idretter med fotball, håndball, turn, friidrett  som de største idrettene. I tillegg har laget en barneidrettsgruppe, en racketgruppe (tennis og badminton) og en trim- og merkegruppe. Laget har ca 900 medlemmer og klubbhus ved hjemmebanen, Sandane stadion.

## Tabell 2013

## Historie
Sandane Turn og Idrettslag ble stiftet i 1900. Presten Reiel Nybø var sentral i dette arbeidet. Han var også medvirkende til at Nordfjord Idrætsforbund også ble stiftet dette året. Nordfjord Idrætsforbund stod bak årlige regionale arrangement, et skirenn om vinteren og et friidrettsstevne på høsten. Nybø var leder for lagets turngruppe de første årene, mens redaktøren av bladet «Nordfjord», Hans Thorsen, ble STILs første formann og satt i årene 1900-1904.

*Bukta Idrettslag* ble stiftet i 1901, men ble senere avviklet og utøverne gikk til STIL. Indre Gloppen Idrettslag ble stiftet i 1904, men ble avviklet etter 20 år da laget slo seg sammen med STIL i 1924. *Sandane fotball-lag* ble stiftet i 1922 og brukte Utstillingsplassen på Øyrane på Austrheim, vest for Sandane, som hjemmearena. Etter sju år, i 1929, gikk laget inn i STIL.

I 1922 ble *Sandane fotball-lag* stiftet. Laget spilte sine hjemmekamper på utstillingsplassen på Øyrane, vest for Sandane sentrum. I 1929 gikk laget inn i STIL.

STIL bygde idrettsplassen på Sandane ved Firda videregående skole i 1926. I 1933 bygde de *Turnhallen* i tilknytning til idrettsplassen. Turnhallen ble revet i 1987 og erstattet med klubbhuset *Stilstova*, med utstyrslager og garderobeanlegg. I 2008 kjøpte klubben et 30 mål stort område sentralt på Sandane. Området ble samme år regulert til idrettsformål. En kunstgressbane for fotball sto ferdig i september 2008, og banen ble offisielt åpnet 25. april 2009. Anlegget har fått navnet Sandane Idrettspark. Det er senere bygt en tarzanløype, en sykkelløype og en klatrepark (ferdigstilles 2015).  I 2011 sto et klubbhus/garderobebygg ferdig. I 2014 ble en treningshall for fotball (20 x 45 meter) reist.

I 1933 ble Ole Skrivervik (1881-1977) offiser, landhandler og instruktør for turntroppene til STIL i 20 år, klubbens første æresmedlem.

## Kjente utøvere
* Rune Bolseth (f. 1980), fotballspiller for Sogndal Idrettslag
* Sigrid Heien Hansen (f. 1995), fotballspiller for Arna-Bjørnar Fotball
* Asbjørn Hansen (1916–2007), tidligere mellomdistanseløper
* Ole Morten Mardal (f. 1969), tidligere lengdehopper
* Thomas Mardal (f. 1997), sleggekaster
* Gudmund Skrivervik (f. 1921, d. 2016), tidligere friidrettsutøver

## Litteratur
*Ove Eide gav i 2002 ut boken «Hundre år med STIL», en historisk gjennomgang av lagets første 100 år.

## Eksterne lenker
*
Den gresk-tyrkiske krig (1897)

**Den gresk-tyrkiske krig (1897)** også kalt **trettidagerskrigen** var en krig mellom Hellas og Det osmanske riket. Årsaken til krigsutbruddet var gresk bekymring for situasjonen på Kreta der den greske befolkningen fremdeles levde under osmansk styre. Hellas var den tapende part i konflikten, måtte avstå mindre landområder og betale betydelige krigsskadeerstatninger til Det osmanske riket.

Mot slutten av 1896 brøt opprør blant den greske befolkningen på Kreta, mot det osmanske styret. Den 21. januar 1897 ble en gresk hærstyrke landsatt på øya for å frigjøre befolkningen og få den inn under gresk styre. De europeiske stormaktene grep imidlertid inn og erklærte Kreta for et internasjonalt protektorat.

Den greske hærstyrken trakk seg tilbake til Hellas og forsøkte i stedet et fremstøt inn i Thessalia og Epirus. I Thessalia hadde tyrkerne konsentrert seks divisjoner med totalt 60&nbsp;000 soldater, mot en gresk styrke på 46&nbsp;000. Grekerne kontrollerte imidlertid havet, den greske marinen var den osmanske flåten overlegen.

Greske styrker krysset grensen i begynnelsen av april 1897, og forsøkte å starte et opprør i Makedonia. De to hærstyrkene møttes ved Mati, og den underlegne greske styrken ble tvunget på flukt. Retretten gikk forbi Larissa, som ble evakuert. Nær Farsalos etablerte de greske styrkene en forsvarslinje og et motangrep ble planlagt; det var mislykket og de greske styrkene ble reddet av at den osmanske sultanen erklærte våpenstillstand den 20. mai.

I Epirus sto det 15&nbsp;000 greske styrker mot 30&nbsp;000 osmanske. Den 18. april begynte tyrkerne å bombardere Arta, de klarte imidlertid ikke å innta byen. De osmanske styrkene trakk seg tilbake til Filippiada, de greske styrkene forsøkte motangrep men led store tap og den 15. mai trakk de seg tilbake.

De europeiske stormaktene arrangerte en fredsavtale som ble undertegnet den 20. september. Det osmanske riket ble tilkjent en stor krigsskadeerstatning og fikk også mindre landområder på grensen ved Thessalia.
Himal

**Himal** er en fellesbetegnelse for befolkningen som bor i Himalaya i Nepal.

Andre, tilsvarende fellesbetegnelser er pahade (for folk som bor i ås-distriktene lavere ned) og madhesi (for innbyggere i lavlandsdistriket Tarai).

Himalaya er en stor del Nepals territorium, høyt anslått 35%. Men fjellene er tynt befolket, og har anslagsvis 7% av Nepals befolkning &ndash; i underkant av 2 millioner mennesker.

Språklig, kulturelt og religiøst er himal-befolkningen en del av kulturfellesskapet i Tibet. De snakker sinotibetanske språk som er varianter av tibetansk, og den dominerende religionen deres er tibetansk buddhisme. Dette inkluderer også en gruppe på om lag 20&ndash;000 &ndash; *bhutia* eller bhothe &ndash; som er etniske tibetanere. Alle disse etniske gruppene regnes til den nepalske minoritetsbefolkningen, janjati.

Den mest internasjonalt kjente gruppa innenfor himal-befolkninga er sherpafolket.

## Se også

* Sherpa
* Nepals geografi

## Eksterne lenker

* Liste med pekere til artikler om himal-nasjonaliteter (Fra hjemmesiden til minoritetsorganisasjonen NEFIN.)
Liste over småbåthavner i Norge

**Liste over småbåthavner i Norge** er en oversikt over de mest aktuelle marinaer, gjestehavner og naturhavner på strekninger frekventert av småbåter i Norge. Lukkede havner er ikke tatt med, og ikke naturhavner der tilgang til disse er stengt.

## Småbåthavner i Norge

## Usortert
* Bragdøya
* Håholmene
* Jomfruland
* Hvasser
* Bolærne
* Horten
* Oscarsborg
* Missingen
* Harstensund
* Grebbstad
* Borøya
* Sætre
* Sandspollen
* Drøbak
* Horten
* Holmsbu
### Åsgårdstrand
* Hankø
* Flatskjær
* Stavern-distriktet
* Langøykilen
* Blindleia
* Kilen

### Sverige
* Väderöerna
* Smøgen
* Marstrand
* Utkjeften
* Vinga
* LångedragPopup Koster
* Resö
* Hamnholmen
* Alvö/Persholmen
* Hunnebostrand  NY!
* Lilla Kornö
* Fiskebäckskil
* Gullholmen
* Ellös
* Rörö
* Källö Knippla
* Göta kanal

### Danmark
* Skagen
* Østerby
* Sæby
* Grenaa
* Korsør
* Gilleleje
* Cristianshavn
* Bornholm
* Læsø?
* Ebeltoft

#### Limfjorden
* Thyborøn
* Lemvig
* Thisted
* Løgstør

## Eksterne lenker
* havneguide
* Båtwiki - havner